

Bratska ljubav

Bili smo dugogodišnji prijatelji i znali smo se od djetinjstva. Volim je više od prijateljice, ali to joj ne mogu reći. Nada mi je uvijek pomagala upoznati djevojku koja mi se sviđala. Uvijek je imala pravi savjet u rukavu i poklanjala mi ga. Danas mi je opet trebala njezina pomoć i nazvao sam je. - Hej, bok! – javila se na treći zvon telefon. - Čuj, što radiš večeras? - Dogovorila sam se s Igorom! - Onda ništa. – Čekaj! Opet tvoja ljubavna problematika. – Ovaj put žestoka. – priznao sam. Uvijek sam joj sve mogao priznati. –Pričat ćemo poslije kina. Grad je već obukao svoju točkastu pidžamu,kada smo izašli iz kina. Prolazeći mračnim ulicama nismo progovorili niti riječ sve do mosta koji nas je štitio da se ne utopimo u crnoj boji Save. Tada sam smogao snage i progovorio: . -Mislim da je stvarno volim, a ona nema pojma o tome. – Poznajem je? ­- Poznaješ, neću ti reći tko je. – Dobro. Nije uopće zainteresirana za te? - Možda je samo bratski zainteresirana. Najbolji smo prijatelj. – Da. – Nada je odgovorila glasom kao da joj ništa nije jasno. – U ovom trenutku mislim da je najbolje da jednostavno staneš ispred nje i kažeš da je voliš. Stajao sam pred Nadom i gledao u njene zelene oči u trenutku kada je Igor povikao: - Pazi glave!! S druge strane mosta Igor je skejtom jurio prema Nadi i meni. Uplašio sam se da ne ozlijedi Nadu. Uhvatio sam je za ruke, najbolji osjećaj na svijetu, i povukao s mosta. Pali smo na rosnu travu. Nada je naravno odmah pojurila prema Igoru,a njemu nije bilo ništa gore nego meni. Upao je u rosnu, blatnjavu travu kao Nada i ja i ništa više, a ja sam je spasio da ljubomorni Igor ne naleti na nas. Jako čudno mi je bilo to što je Igor pao sa skejta. Danima se hvalio kako nitko ne skejta bolje od njega i da niti jednom nije pao. Osjećao sam se prilično zbunjeno i očajno. –Igore, jesi li dobro? - upitala ga je Nada. - Mislim da nisam – snažim glasom je odgovorio – Mislim da sam slomio nogu. – Mi ćemo ti pomoći da dođeš do kuće. –rekla je Nada zabrinutim glasom, a ja nisam baš bio oduševljen, ali za Nadu bih sve učinio. – Da, pomoći ćemo ti. –odgovorio sam pomalo nezainteresirano. Dok smo se s noge na nogu približavali Igorovoj kući, promatrao sam Nadu i razmišljao što bi se dogodilo da nas Igor nije prekinuo. Ja bih Nadi rekao da je ne volim samo kao prijateljicu nego puno više. Dok sam razmišljao, zaključio sam da Igoru zapravo nije ništa nego je namjerno pao sa skejta da razdvoji Nadu i mene. On je bio zaljubljen u Nadu i sigurno nije htio da mu ja, njezin najbolji frend, oduzmem simpatiju. Nisam htio ništa reći Nadi dok je Igor u blizini. Kada smo stigli pred Igorovu kuću, je otišao sam u nju bez pomoći i šepanja, nažalost Nada to nije primijetila. - -Nije ti čudno što Igor nije šepao dok je sam ulazio u kuću? –upitao sam Nadu - Da, malo, ali sigurno ju je samo iskrenuo. – Da, vjerojatno i to namjerno. – Ne vjerujem. - Namjerno je pao sa skejta kako bi nas razdvojio. - Ne treba biti ljubomoran. Sigurna sam da nije imao namjeru nas razdvojiti. Mi smo samo najbolji frendovi. Kao brat i sestra. . Stajali smo ispred Nadine kuće. Stao sam ispred nje, baš onako kako je rekla da učinim i kako sam htio na mostu. Gledali smo se ravno u oči. Počela ja sipiti kiša. – Volim te! –progovorio sam kada sam smogao hrabrosti. - I ja tebe, braco! -- Ali ja... Ja.... Ništa! -Nadam se da ćemo zauvijek ostati najbolji prijatelji. Kada je to rekla, pozdravila me i otišla u kuću. Na ulici nije bilo žive duše. Kiša je počela pljuštati. Samo sam pomislio: - I ja se nadam da ćemo zauvijek ostati prijatelji. Ana Jambrešić,7.a